**УНИВЕРЗИТЕТ У БЕОГРАДУ**

**ФИЛОЗОФСКИ ФАКУЛТЕТ**

ВЛК/ПС 05/4-02 бр. 271/1

23.02.2023. године

**З А П И С Н И К**

Са X редовне седнице Наставно-научног већа Филозофског факултета у Београду која је одржана 23.02.2023. године у амфитеатру „Георгије Острогорски“.

У уторак, 07.02.2023. године члановима и чланицама Већа, посредством секретара одељења, упућен је мејл којим се обавештавају о датуму одржавања седнице већа. Уједно су обавештени да ће се седница одржати уживо у амфитеатру факултета „Георгије Острогорски“. У истом мејлу истакнута је молба да се материјал за предстојећу седницу достави до 13.02.2023. године.

У понедељак, 20.02.2023. године члановима и чланицама Већа, посредством секретара одељења, упућен је мејл обавештења да је материјал за X редовну седницу Наставно-научног и Изборног већа постављен на сајт факултета <https://www.f.bg.ac.rs/zaposleni/vece>, уз подсетник члановима и чланицама Већа да на седницу понесу позив за присуствовање и гласачки листић који је благовремено упућен члановима и чланицама Већа.

Пре почетка седнице, а након пребројавања евиденционих листића о присуству на седници, проф. др Данијел Синани, председник Већа, констатовао је да је присутно 235 од укупно 301 чланова Наставно-научног већа и то: 90 редовних професора, 44 ванредних професора, 41 доцент, 3 наставника страних језика, 10 виших научних сарадника и 47 научних сарадника. Председник Већа је констатовао да постоји кворум за рад и пуноважно одлучивање Наставно-научног већа.

Седница Већа је отпочела у 13,30 часова.

I

Предложени дневни ред седнице Већа је једногласно прихваћен.

Укупан број гласова: **178 ЗА**

II

Једногласно је усвојен записник са IX редовне седнице Наставно-научног већа, од дана 22.12.2022. године.

Укупан број гласова: **178 ЗА**

III

Проф. др Данијел Синани, председник Већа је саопштио:

1. Поводом имплементације пројекта Државна матура одржан је заједнички састанак са Министарством просвете на Универзитету у Београду, те да је закључак са поменутог састанка да је остварен највећи део залагања Управе Факултета: према садашњој радној верзији упис остаје при факултетима; да ће спровођење процеса жалби бити, као и до сада – на факултетима; да ћеостати могуће разврставања по студијским програмима Факултета; да нема јединствене листе жеља. Поред тога, наглашава да је неопходно и даље радити на питању Државне матуре, јер су у питању системски проблеми и да, с тим у вези, потребно да се у рад укључе и колеге из средњих школа. За ово питање је најављена посебна тачка дневних редова седница Већа и Деканског савета.

2. Одељење за класичне науке има задовољство да обавести чланове и чланице Наставно-научног већа Факултета да је образован Организациони одбор за прославу 150 година класичних наука на Филозофском факултету. Организациони одбор руководи припремом и реализацијом прославе овог јубилеја. За чланове Одбора именовани су:

* проф. др Данијел Синани, декан Филозофског факултета (почасни председник Организационог одбора)
* проф. др Александар Лома
* проф. др Војин Недељковић
* проф. др Ненад Ристовић
* проф. др Гордан Маричић
* проф. др Мирослав Вујовић (Одељење за археологију)
* проф. др Мирко Обрадовић (Одељење за историју)
* доц. др Горан Видовић
* асистент Исидора Толић (секретарка Организационог одбора)

3. Одељење за класичне науке има задовољство да обавести чланове и чланице Наставно-научног већа Филозофског факултета да је објављена књига проф. др Гордана Маричића *Антички мотиви у новијој српској књижевности: песма, драма, превод, Матица српска, Нови Сад 2022*.

4. Кабинет за стране језике има задовољство да обавести Наставно-научно веће Филозофског факултета да је објављена монографија: *Là dove il sì suona. Италијански језик у историји уметности*. Београд: Филозофски факултет, (2022) ауторке проф. др Данијеле Ђоровић.

IV

Проф. др Небојша Гробор у вези са тачком IV Дневног реда Већа износи мишљење о Извештају кадровске комисије. С тим у вези, проф. др Небојша Грубор је председнику Већа упутио *Писмено мишљење – [Прилог за записник](2023-02-27%20Прилог%20уз%20Записник%20ННВ_проф.%20др%20Небојша%20Грубор.pdf) X редовне седнице Наставно-научног већа Филозофског факултета у Београду од 03.02.2023. године, тачка IV „Извештај Кадровске комисије“*, заводни број Факултета 294/1 од дана 27.02.2023. године. Наведено писмено мишљење је саставни део овог Записника.

Наставно-научно веће је прихватило Извештај Кадровске комисије број 249/2 од дана 20.02.2023. године и донело следеће

О Д Л У К Е

Iа)

1. Покреће се поступак за избор **Јована Радосављевића** у звање ИСТРАЖИВАЧ САРАДНИК, на Одељењу за психологију.

Образује се комисија за припрему извештаја у саставу:

- др Наташа Симић, виши научни сарадник

- проф. др Данијела Петровић и

- доц. др Биљана Станковић.

Укупан број гласова: **235 ЗА**

IIб)

1. **Љубица Вујовић** изабрана је у звање ИСТРАЖИВАЧ - ПРИПРАВНИК, на Одељењу за историју уметности.

Укупан број гласова: **235 ЗА**

2. **Михајло Морача** изабран је у звање ИСТРАЖИВАЧ - ПРИПРАВНИК, на Одељењу за класичне науке.

Укупан број гласова: **235 ЗА**

3. **Бојана Милосављевић** изабрана је у звање ИСТРАЖИВАЧ - ПРИПРАВНИК, на Одељењу за педагогију и андрагогију.

Укупан број гласова: **235 ЗА**

4. **Марина Ђорђевић** изабрана је у звање ИСТРАЖИВАЧ - ПРИПРАВНИК, на Одељењу за педагогију и андрагогију.

Укупан број гласова: **235 ЗА**

5. **Драгана Гагић** изабрана је у звање ИСТРАЖИВАЧ - ПРИПРАВНИК, на Одељењу за педагогију и андрагогију.

Укупан број гласова: **235 ЗА**

6. **Ивана Кокеза** изабрана је у звање ИСТРАЖИВАЧ - ПРИПРАВНИК, на Одељењу за педагогију и андрагогију.

Укупан број гласова: **235 ЗА**

7. **Маријана Ристић** изабрана је у звање ИСТРАЖИВАЧ - ПРИПРАВНИК, на Одељењу за педагогију и андрагогију.

Укупан број гласова: **235 ЗА**

8. **Зорана Пешић** изабрана је у звање ИСТРАЖИВАЧ - ПРИПРАВНИК, на Одељењу за педагогију и андрагогију.

Укупан број гласова: **235 ЗА**

9. **Сања Лукић** изабрана је у звање ИСТРАЖИВАЧ - ПРИПРАВНИК, на Одељењу за историју.

Укупан број гласова: **235 ЗА**

10. **Ђорђе Лалић** изабран је у звање ИСТРАЖИВАЧ - ПРИПРАВНИК, на Одељењу за историју.

Укупан број гласова: **235 ЗА**

11. **Милош Мацан** изабран је у звање ИСТРАЖИВАЧ - ПРИПРАВНИК, на Одељењу за историју.

Укупан број гласова: **235 ЗА**

12. **Јована Јанковић** изабрана је у звање ИСТРАЖИВАЧ - ПРИПРАВНИК, на Одељењу за археологију.

Укупан број гласова: **235 ЗА**

13. **Сара Анђелић** изабрана је у звање ИСТРАЖИВАЧ - ПРИПРАВНИК, на Одељењу за психологију.

Укупан број гласова: **235 ЗА**

14. **Неда Јанићијевић** изабрана је у звање ИСТРАЖИВАЧ - ПРИПРАВНИК, на Одељењу за психологију.

Укупан број гласова: **235 ЗА**

15. **Сања Стојиљковић** изабрана је у звање ИСТРАЖИВАЧ - ПРИПРАВНИК, на Одељењу за психологију.

Укупан број гласова: **235 ЗА**

IIа)

Ангажује се у допунском раду до 1/3 пуног радног времена на Одељењу за етнологију и антропологију Универзитета у Београду – Филозофског факултета, др **Марина Симић**, редовни професор на Факултету политичких наука Универзитета у Београду, за извођење наставе у школској 2023/24. години на предметима:

***Етнолошка и антрополошка музеологија (2014)***, обавезни једносеместрални предмет

* јесењи, 7. семестар
* 2+2 (вежбе и предавања) оптерећење 1,5 час
* 6 ЕСПБ

***Музеологија (2021)***, обавезни једносеместрални предмет

* јесењи, 3. семестар
* 2+2 (вежбе и предавања) оптерећење 1,564 час
* 6 ЕСПБ

Укупан број гласова: **178 ЗА**

IIб)

Ангажује се у допунском раду до 1/3 пуног радног времена на Одељењу за класичне науке Универзитета у Београду – Филозофског факултета, др **Милица Кисић**, ванредни професор на Филозофском факултету у Новом Саду (ужа научна област Медијевистика), за извођење наставе, вежби и испита на предмету:

***Латински језик 2* у 5. семестру** (са фондом часова 2+2 на основним студијама историје) и за одржавање испита на предметима ***Латински језик 1 и Латински језик 2*** за студенте историје током оба семестра школске 2023/2024. године.

Укупан број гласова: **178 ЗА**

IIв)

Ангажује се у допунском раду до 1/3 пуног радног времена на Одељењу за социологију Универзитета у Београду – Филозофског факултета, др **Далибор Петровић**, редовни професор на Универзитету у Београду – Саобраћајном факултету, за ужу научну област *Социологија*, на предметима:

***Дигиталне технологије и друштвено умрежавање***, на мастер академским студијама социологије, са фондом часова 2+2 у јесењем семестру, и

***Дигитална социологија***, на докторским академским студијама социологије, са фондом часова 5+0, у јесењем семестру.

Укупан број гласова: **178 ЗА**

IIIa)

У припреми и реализацији наставног процеса на Одељењу за историју уметности у школској 2022/2023, одобрава се ангажовање у настави следећим студентима докторских студија:

**- Вељко Гогановић** МА, на предмету: Историја уметности српских земаља средњег века II, 2+2, летњи семестар школске 2022/23

- **Милена Антонијевић** МА**,** на предмету: Европска уметност новог века 2, 2+2, јесењи семестар 2022/2023

- **Софија Миленковић** МА, на предметима: Историја модерне уметности I, 2+2, пети семестар у школској 2023/2024 и Историја модерне уметности II, 2+2, осми семстар у школској 2023/2024 години.

- **Љубица Вујовић** МА, на предметима Историја модерне уметности I, шест вежбања, летњи семестар школске 2022/23 године и Историја модерне уметности II, шест вежбања, зимски семестар у школској 2023/2024 години.

Укупан број гласова: **178 ЗА**

IIIб)

У припреми и реализацији наставног процеса на Одељењу за археологију у школској 2022/2023, одобрава се ангажовање у настави следећем студенту докторских студија:

**- Димитрије Марковић**, на предмету: Коштане алатке, 1+4, летњи семестар (VI+VIII) у школској 2022/2023. години. Студент ће бити ангажован за извођење вежби 4 часа недељно.

Укупан број гласова: **178 ЗА**

IIIв)

У припреми и реализацији наставног процеса на Одељењу за социологију у школској 2022/2023, одобрава се ангажовање у настави следећим студентима докторских студија:

**- Теодора Гојковић** – на предмету: Социологија руралног развоја, 4 часа вежби недељно у летњем семестру у школској 2022/23 години;

**- Андрија Голубовић** – на предмету: Социологија детињства, 3х2 часа предавања и 3х2 часа вежби у летњем семестру у школској 2022/23 години.

Укупан број гласова: **178 ЗА**

V

Наставно-научно веће је једногласно донело следеће

О Д Л У К Е

Усваја се Извештај Комисије за праћење и утврђивање квалитета наставе од дана 20.02.2023. године. Прихватају се следећи предлози, и то:

1. Предлог Одељења за историју уметности о мањим изменама студијског програма за школску 2023/24. годину:

- на позицији изборног предмета **Научно- истраживачки оквири истраживања средњовековне уметности**, (10+0, 1. семестар, 10 ЕСПБ, студијски програм Докторских академских студија 2021.), на којем би се осим предметног наставника проф. др Јелене Ердељан, акредитовали као предавачи научни сарадници др Љубица Винуловић и др Јаков Ђорђевић.

- на позицији изборног предмета **Византијска уметност на Балкану** (2+2, 1. семестар, 6 ЕСПБ, студијски програм Мастер академских студија 2021.), на којем би се осим предметног наставника проф. др Јелене Ердељан и научног сарадника др Јакова Ђорђевића, акредитовала као предавач и научни сарадник др Љубица Винуловић.

- на позицији изборног предмета **Методолошки оквири европске уметности новог века 1** (2+2, 1. семестар, 6 ЕСПБ, студијски програм Мастер академских студија 2021.), на којем би се осим предметних наставника проф. др Игора Борозана и проф. др Владимира Симића акредитовала као предавач и научни сарадник др Јована Николић.

Укупан број гласова: **178 ЗА**

2. Предлог Одељења за историју да се изврше промене у бази софтвера НАТ-а које се односе на ажурирање података о наставном кадру, односно брисања наставника који су пензионисани или више нису у настави и увезивање нових наставника и сарадника са одговарајућим предметима по акредитацији из 2021. године:

1.1. **Историја Рима**

Сара Лазић, асистент

*Римска историја* (ОАС); *Институције римске републике* (ОАС); *Урбанизација Римског царства у источним и западним провинцијама,* (ОАС); *Политичка историја позне римске римске републике (*ОАС); *Римски нобилитет у периоду позне републике: политичке и друштвене промене* (МАС); *Рим према Грцима и варварима* (МАС); *Римска војска у доба царства* (МАС); *Институционална, друштвена и културна историја Римског царства (*МАС)

1.2. **Историја старе Грчке и старог Истока**

др Немања Вујчић, ванредни професор

*Историја старе Грчке и Старог истока* (ОАС); *Грчки полис и федерације од архајског до познохеленистичког периода* (ОАС); *Структура и израда научног рада* (ОАС); *Завршни рад – израда* (ОАС); *Завршни рад – одбрана* (ОАС); *Друштвено-економска историја класичног и хеленистичког периода* (МАС); *Грчка епиграфика класичног и хеленистичког периода* (МАС); *Мастер рад – студијско истраживачки рад* (МАС); *Мастер рад – израда и одбрана* (МАС); *Робовласништво класичног и хеленистичког периода (ДАС); Ванполисне и надполисне организације грчког света* (ДАС).

1.3. **Византологија**

Вук Самчевић, асистент

*Историја Византије* (ОАС); *Византијска цивилизација* (ОАС); *Византинци и Балкан 11-14. век* (ОАС); *Периферије византијског света: Балкан и Источни Медитеран* (ОАС).

Брисање из софтверске базе др Ларисе Вилимоновић.

1.4. **Општа историја средњег века и помоћне историјске науке**

Петар Јосиповић, асистент

*Европа и Медитеран 400–750. године* (ОАС); *Европа и Медитеран 750–1000. године* (ОАС); *Културна историја средњег века 1* (ОАС); *Културна историја средњег века 2* (ОАС).

1.5. **Општа историја новог века**

др Дејана Васић, доцент

*Рана модерна историја* (ОАС); *Општа историја Средоземља* (ОАС); *Општа светска економска историја* (ОАС); *Теме из историја Османског царства* (ОАС); *Општа историја 19. и 20. века* (ОАС, социологија); *Структура и израда научног рада* (ОАС); *Завршни рад – израда* (ОАС); *Завршни рад – одбрана* (ОАС); *Рана модерна историја* (МАС); *Општа историја Средоземља* (МАС); *Општа светска економска историја* (МАС); *Мастер рад – студијско истраживачки рад* (МАС); *Мастер рад – израда и одбрана* (МАС); *Општа историја Средоземља* (ДАС).

1.6. **Историја српског народа у новом веку**

др Урош Шешум, доцент

*Историја српског народа у 18. веку* (ОАС); *Историја Србије у 19. и почетком 20. века* (ОАС); *Држава и друштво Кнежевине Србије* (ОАС); *Српски народ у Хабзбуршкој монархији од почетка 16. до краја 18. века* (ОАС); *Српски народ под турском влашћу од почетка 16. до краја 18. века* (ОАС); *Структура и израда научног рада* (ОАС); *Завршни рад – израда* (ОАС); *Завршни рад – одбрана* (ОАС); *Мастер рад – студијско истраживачки рад* (МАС); *Мастер рад – израда и одбрана* (МАС).

др Александар М. Савић, асистент

*Историја српског народа у 16. и 17. веку* (ОАС); *Историја Србије у 19. и почетком 20. века* (ОАС); *Држава и друштво Краљевине Србије* (ОАС); *Супруге владара у 19. и почетком 20. века - између приватног и јавног* (ОАС).

1.7. **Општа савремена историја**

др Немања Радоњић, доцент

*Савремена историја Европе 1* (ОАС); *Савремена историја Европе 2* (ОАС);  *Колонијализам и антиколонијализам у 20. веку* (ОАС); *Имагологија* (ОАС); *Структура и израда научног рада* (ОАС); *Завршни рад – израда* (ОАС); *Завршни рад – одбрана* (ОАС); *Африка и Блиски исток у Хладном рату и деколонизацији* (МАС); *Мастер рад – студијско истраживачки рад* (МАС); *Мастер рад – израда и одбрана* (МАС); *Постколонијализам – историја и метод* (ДАС).

Брисање из софтверске базе др Јелене Рафаиловић.

Брисање из софтверске базе предмета: *Економски феномени савременог доба* (ОАС); *Друштвена историја југоисточне Европе у савременом добу* (МАС); *Политичка историја југоисточне Европе у савременом добу* (ДАС).

1.8. **Историја Југославије**

др Срђан Мићић, доцент

*Историја Југославије* (ОАС); *Савремена историја српског народа* (ОАС); *Југославија и међуратни свет* (ОАС); *Југославија у Другом светском рату: сукобљене нације, вере и идеологије* (ОАС); *Југославија и свет Хладног рата* (ОАС); *Југословенска држава, друштво и култура* (ОАС); *Југословенска држава и идеје 20. века* (ОАС); *Структура и израда научног рада* (ОАС); *Завршни рад – израда* (ОАС); *Завршни рад – одбрана* (ОАС); *Историчари и историографија о Југославији* (МАС); *Југославија и свет* (МАС); *Југославија у историографији и књижевности* (МАС); *Стварање југословенске државе* (МАС); *Рушење југословенске државе* (МАС); *Српски народ и југословенска држава* (МАС); *Мастер рад – студијско истраживачки рад* (МАС); *Мастер рад – израда и одбрана* (МАС); *Југославија и међуратни свет* (ДАС); *Југославија у Другом светском рату: сукобљене вере, нације, идеологије* (ДАС); *Југославија и свет Хладног рата* (ДАС); *Југословенска држава, друштво и култура* (ДАС); *Југословенска држава и њене елите* (ДАС); *Југословенска држава и идеје 20. века* (ДАС)

Укупан број гласова: **178 ЗА**

VI

Продекан за финансије, проф. др Марко Јанковић, представио је предлог Извештаја о финансијском пословању факултета за период јануар-децембар 2022. године.

Наставно-научно веће је једногласно донело следећу

О Д Л У К У

Утврђује се предлог Одлуке о усвајању Извештаја о финансијском пословању Филозофског факултета у Београду за период јануар-децембар 2022. године.

Буџетски дефицит за 2022. годину износи 25.976.486,22 динара.

Буџетски дефицит у износу од 25.976.486,22 динара за 2022. годину кориговати:

- за утрошена средства пројеката из 2021 године, наменски опредељених за трошење у 2022. години у износу од 11.425.721,32 динара и

- за утрошена средства сопствених прихода из нераспоређеног вишка прихода и примања из ранијих година у износу од 32.323.023,09 динара.

Остварени кориговани суфицит у износу од 17.772.258,19 динара пренети на наменски опредељена средства за покриће расхода и издатака у 2023. години, и то:

- за реализацију остатка међународних пројеката из 2022. године износ од 5.968.741,80 динара (конто 311712)

- за реализацију остатка домаћих пројеката из 2022. године износ од 11.555.346,00 динара (конто 321311)

- за покриће недостајућих факултетских средстава по Финансијском плану за 2023 годину у износу од 248.170,39 динара.

За покриће недостајућих факултетских средстава по Финансијском плану за 2023 годину у износу од 38.075.829,61 динар користити нераспоређени део вишка прихода и примања из ранијих година на конту 321311.

Исказана недостајућа средства из Финансијског плана за 2023. годину покрити из нераспоређеног вишка прихода ранијих година.

Укупан број гласова: **178 ЗА**

VII

Наставно-научно веће је једногласно донело следећу

О Д Л У К У

Прихвата се Извештај о проходности студената на испитима у школској 2021/22. години.

Извештај о проходности студената на испитима у школској 2021/22. години чини саставни део овог записника.

Укупан број гласова: **178 ЗА**

VIII

Пре одлучивања о тачки VIII Дневног реда Већа, проф. др Ђорђе Бубало и проф. др Мира Радојевић воде дискусију о томе да је о предложеним податчкама потребно одлучивати одвојено, што се и чини.

Наставно-научно веће је донело следеће

1. Утврђује се предлог одлуке да се др Ивану Ковачевићу, редовном професору у пензији, додели звање ПРОФЕСОР ЕМЕРИТУС.

Утврђује се предлог кандидата за чланове стручне комисије за писање реферата о кандидату за доделу звања професор емеритус, наведеном у тачки 1. ове одлуке:

* др Бојан Жикић, редовни професор, (Универзитет у Београду - Филозофски факултет, Одељење за етнологију и антропологију;
* др Данијел Синани, редовни професор, Универзитет у Београду - Филозофски факултет, Одељење за етнологију и антропологију;
* др Драгана Антонијевић, редовни профеор, Универзитет у Београду - Филозофски факултет, Одељење за етнологију и антропологију;
* др Милош Миленковић, редовни професор, Универзитет у Београду - Филозофски факултет, Одељење за етнологију и антропологију; и
* др Владимир Рибић, редовни професор, Универзитет у Београду - Филозофски факултет, Одељење за етнологију и антропологију.

Укупан број гласова: **124 ЗА, 6 ПРОТИВ, 6 УЗДРЖАНИХ**

2. Утврђује се предлог одлуке да се др Дејану Тодоровићу, редовном професору у пензији, додели звање ПРОФЕСОР ЕМЕРИТУС.

Утврђује се предлог кандидата за чланове стручне комисије за писање реферата о кандидату за доделу звања професор емеритус, наведеном у тачки 1. ове одлуке:

* Академик проф. др Александар Костић, САНУ
* др Слободан Марковић, редовни професор, Универзитет у Београду - Филозофски факултет, Одељење за психологију
* др Александер Бауцал, редовни професор, Универзитет у Београду - Филозофски факултет, Одељење за психологију
* др Горан Кнежевић, редовни професор, Универзитет у Београду - Филозофски факултет, Одељење за психологију
* др Душица Филиповић Ђурђевић, редовни професор, Универзитет у Београду - Филозофски факултет, Одељење за психологију

Укупан број гласова: **143 ЗА**

IX

Наставно-научно веће је једногласно донело следеће

О Д Л У К Е

1. Утврђује се предлог Oдлуке да се **Миљана Матић**, доктор историје уметности, изабере у научно звање ВИШИ НАУЧНИ САРАДНИК.

Укупан број гласова: **144 ЗА**

2. Утврђује се предлог Oдлуке да се **Кристина Милорадовић**, доктор наука – историја уметности, изабере у научно звање НАУЧНИ САРАДНИК.

Укупан број гласова: **232 ЗА**

3. Утврђује се предлог Oдлуке да се **Ана Костић Ђекић**, доктор наука – историја уметности, реизабере у научно звање НАУЧНИ САРАДНИК.

Укупан број гласова: **232 ЗА**

X

Наставно-научно веће је разматрало Извештај Комисије за докторске студије, од дана 20.02.2023. године и једногласно донело одлуке о прихватању предлога тема докторских дисертација и одређивању ментора:

1. За докторанда: Невену Булајић

Тема: ***Подршка дечјој духовности у пракси предшколског васпитања и образовања у Црној Гори***

Изабран ментор: проф. др Лидија Мишкељин

Укупан број гласова: **178 ЗА**

2. За докторанда: Милијану Лазаревић

Тема: ***Педагошки потенцијал материјала за игру у дечјем вртићу***

Изабран ментор: проф. др Живка Крњаја

Укупан број гласова: **178 ЗА**

3. За докторанда: Ивану Димитријевић

Тема: ***Однос предшколске установе и високошколске установе за образовање васпитача***

Изабран ментор: проф. др Живка Крњаја

Укупан број гласова: **178 ЗА**

4. За докторанда: Фотину Бадркић

Тема: ***„О Тебе радујетсја“ – химна и слика***

Изабран ментор: проф. др Драган Војводић

Укупан број гласова: **178 ЗА**

5. За докторанда: Ђорђа Ивановића

Тема: ***Дискурс суфијске сатанологије у класичној култури ислама - Прилог теорији о трансгресивном Другом као извору исламског фундаментализма***

Изабран ментор: проф. др Нада Секулић

Укупан број гласова: **178 ЗА**

6. За докторанда: Алексу Вукашиновића

Тема: ***Homo negator – социолошко-сазнајна анализа могућности постојања и дефинисања интелектуалца и његове улоге у савременом капиталистичком друштву***

Изабран ментор: проф. др Јово Бакић

Укупан број гласова: **178 ЗА**

7. За докторанда: Зоран Крстић

Тема: ***Друштвене неједнакости у Србији 1918-2020: материјални и образовни аспекти***

Изабран ментор: проф. др Слободан Антонић

Укупан број гласова: **178 ЗА**

8. За докторанда: Дамира Зејнулаховића

Тема: ***Хегемона неолиберална идеологија у Србији од 2000. до 2020. године: анализа неолибералне идеологије политичких странака***

Изабран ментор: проф. др Јово Бакић

Укупан број гласова: **178 ЗА**

9. За докторанда: Свјетлану Самарџију

Тема: ***Сакрална топографија Зете у средњем веку***

Изабран први ментор: проф. др Марија Копривица

Изабран други ментор: проф. др Драгољуб Марјановић

Укупан број гласова: **178 ЗА**

10. За докторанда: Милорада Ђорђевића

Тема: ***Писма цара Манојла II Палеолога***

Изабран ментор: проф. др Радивој Радић

Укупан број гласова: **178 ЗА**

11. За докторанда: Мирка Вранића

Тема: ***Рударство и металургија у средњовековној Србији: археолошка сазнања***

Изабран ментор: доц. др Дејан Радичевић

Укупан број гласова: **178 ЗА**

12. За докторанда: Дејану Мутавџин

Тема: ***Емоционална интелигенција као чинилац музичке успешности и добробити младих музичара***

Изабран ментор: проф. др Ана Алтарас Димитријевић

Укупан број гласова: **178 ЗА**

13. За докторанда: Бранка Младеновића

Тема: ***Каријерни шок као подстицај за преиспитивање професионалног идентитета менаџера***

Изабран ментор: проф. др Ивана Петровић

Укупан број гласова: **178 ЗА**

XI

Наставно-научно веће је једногласно донело следеће

О Д Л У К Е

1. У Комисију за оцену научне заснованости теме докторске дисертације: КОНЦЕПТ АПОЛОНСКОГ И ДИОНИЗИЈСКОГ У СЛИКАРСТВУ НЕМАЧКОГ СИМБОЛИЗМА, докторанда **Милене Антонијевић**, изабрани су:

- проф. др Саша Брајовић,

- проф. др Симона Чупић и

- др Весна Елез, редовни професор Филолошког факултета у Београду.

Укупан број гласова: **178 ЗА**

2.У Комисију за оцену научне заснованости теме докторске дисертације: УМЕТНОСТ У КАТОЛИЧКИМ ЦРКВАМА НА ТЕРИТОРИЈИ ТОРОНТАЛСКЕ ЖУПАНИЈЕ 1846-1918., докторанда **Вање Стојковић**, изабрани су:

- проф. др Игор Борозан,

- проф. др Владимир Симић и

- др Моника Бала, доцент Филолошког факултета у Београду.

Укупан број гласова: **178 ЗА**

3.У Комисију за оцену научне заснованости теме докторске дисертације: КТИТОРСКА ДЕЛАТНОСТ И СТВАРАЊЕ ИДЕЈЕ О ЦАРУ НА ЗАПАДУ: ОД КАРЛА ВЕЛИКОГ ДО ЖИГМУНДА ЛУКСЕМБУРШКОГ, докторанда **Сенке Стојковић**, изабрани су:

- проф. др Олга Шпехар,

- др Љубица Винуловић и

- др Борис Стојковски, ванредни професор Филозофског факултета у Новом Саду.

Укупан број гласова: **178 ЗА**

4.У Комисију за оцену научне заснованости теме докторске дисертације: АНТРОПОЛОШКА АНАЛИЗА ДРУШТВЕНИХ ПОСЛЕДИЦА МЕТОДА ЕВОЛУЦИОНЕ ПСИХОЛОГИЈЕ, докторанда **Александре Кнежевић**, изабрани су:

- проф. др Гордана Горуновић,

- проф. др Марко Пишев,

- доц. др Зорица Ивановић,

- проф. др Слободан Перовић и

- др Адриана Захаријевић, виши научни сарадник Института за филозофију и друштвену теорију.

Укупан број гласова: **178 ЗА**

5.У Комисију за оцену научне заснованости теме докторске дисертације: ПОЕТСКА ФУНКЦИЈА ЈЕЗИКА ЂОРЂА МАРКОВИЋА КОДЕРА И ГОВОР ПСИХОТИЧНИХ ПАЦИЈЕНАТА, докторанда **Душана Мандића**, изабрани су:

- проф. др Гордана Вулевић,

- доц. др Снежана Светозаревић и

- др Биљана Андоновски, научна сарадница Института за књижевност и уметност.

Укупан број гласова: **178 ЗА**

6.У Комисију за оцену научне заснованости теме докторске дисертације: ЕТИМОЛОШКА И СЕМАНТИЧКА АНАЛИЗА НАЗИВА ЗА ЖИВОТИЊЕ У СТАРОИНДИЈСКОМ, ГРЧКОМ И ЛАТИНСКОМ ЈЕЗИКУ, докторанда **Тее Варге** изабрани су:

- проф. др Александар Лома,

- доц. др Горан Видовић и

- др Ана Шпановић, научни сарадник Етимолошког одсека Института САНУ.

Укупан број гласова: **178 ЗА**

7.У Комисију за оцену научне заснованости теме докторске дисертације: ШЕЛЕРОВ ПРОЈЕКАТ ФИЛОЗОФСКЕ АНТРОПОЛОГИЈЕ И МЕТАФИЗИЧКОГ СПАСА ЧОВЕКА ИЗ КРИЗЕ МОДЕРНЕ ЦИВИЛИЗАЦИЈЕ, докторанда **Мариа Калика** изабрани су:

- проф. др Небојша Грубор,

- доц. др Александар Добријевић и

- др Предраг Петровић, ванредни професор Православног богословског факултета у Београду.

Укупан број гласова: **178 ЗА**

8.У Комисију за оцену научне заснованости теме докторске дисертације: СВАКОДНЕВНИ ЖИВОТ ЈУГОСЛОВЕНСКИХ РАТНИХ ЗАРОБЉЕНИКА У ЗАРОБЉЕНИЧКИМ ЛОГОРИМА НА ТЕРИТОРИЈИ ТРЕЋЕГ РАЈХА ТОКОМ ДРУГОГ СВЕТСКОГ РАТА, докторанда **Николе Миликића** изабрани су:

- проф. др Дубравка Стојановић,

- проф. др Милан Ристовић и

- др Радосав Туцовић, научни сарадник Института за савремену историју.

Укупан број гласова: **178 ЗА**

9.У Комисију за оцену научне заснованости теме докторске дисертације: ЦИВИЛНЕ ЖРТВЕ У БАНАТУ ЗА ВРЕМЕ ОКУПАЦИЈЕ У ДРУГОМ СВЕТСКОМ РАТУ, докторанда **Биљане Марцојевић** изабрани су:

- проф. др Милан Ристовић,

- доц. др Немања Радоњић и

- др Дмитар Тасић, виши научни сарадник Института за новију историју Србије.

Укупан број гласова: **178 ЗА**

10.У Комисију за оцену научне заснованости теме докторске дисертације: СОВЈЕТСКО-ЈУГОСЛОВЕНСКИ ОДНОСИ КРОЗ СПОРТ ТОКОМ ШЕЗДЕСЕТИХ И СЕДАМДЕСЕТИХ ГОДИНА XX ВЕКА, докторанда **Јоване Перишић** изабрани су:

- проф. др Радина Вучетић,

- проф. др Дубравка Стојановић и

- др Оливера Драгишић, научни сарадник Института за новију историју Србије.

Укупан број гласова: **178 ЗА**

11.У Комисију за оцену научне заснованости теме докторске дисертације: ОДНОСИ СРПСКЕ ПРАВОСЛАВНЕ ЦРКВЕ СА РУСКОМ ПРАВОСЛАВНОМ ЦРКВОМ (МОСКОВСКИ ПАТРИЈАРХАТ) 1950-1985., докторанда **Љубомира Поповића** изабрани су:

- проф. др Милан Ристовић,

- доц. др Немања Радоњић и

- др Милана Живановић, научни сарадник Института за новију историју Србије.

Укупан број гласова: **178 ЗА**

12.У Комисију за оцену научне заснованости теме докторске дисертације: ОБАВЕШТАЈНЕ СЛУЖБЕ ХАБЗБУРШКЕ МОНАРХИЈЕ У СРБИЈИ И БОСНИ 1804-1813. ГОДИНЕ, докторанда **Немање Максимовића** изабрани су:

- проф. др Милош Јагодић,

- проф. др Харис Дајч,

- др Милош Ђорђевић, ванредни професор Филозофског факултета у Нишу и

- др Радомир Поповић, научни саветник Историјског института у Београду.

Укупан број гласова: **178 ЗА**

XII

Наставно-научно веће је једногласно донело следеће

О Д Л У К Е

1. Докторанду **Наташи Духанај** одобрава се израда докторске дисертације са темом: МОТИВАЦИОНА УВЕРЕЊА И УКЉУЧЕНОСТ РОДИТЕЉА У ДЕЧИЈЕ ОБРАЗОВАЊЕ КАО ПРЕДИКТОРИ ШКОЛСКИХ ПОСТИГНУЋА УЧЕНИКА.

Укупан број гласова: **178 ЗА**

2. Докторанду **Младену Младеновићу** одобрава се израда докторске дисертације са темом: ПРОМЕНЕ У НАЧИНИМА ЕКСПЛОАТАЦИЈЕ ЖИВОТИЊА ТОКОМ КАСНОАНТИЧКОГ ПЕРИОДА НА ПРОСТОРУ ЈУГОИСТОЧНЕ ЕВРОПЕ: СТУДИЈА СЛУЧАЈА ЛОКАЛИТЕТА ГАМЗИГРАД – FELIX ROMULIANA.

Укупан број гласова: **178 ЗА**

3. Докторанду **Милици Влајић** одобрава се израда докторске дисертације са темом: КОНТИНУИТЕТ И ПРОМЕНЕ У ПОРОДИЧНИМ ПРАКСАМА И ИДЕНТИТЕТИМА ПОЈЕДИНАЦА У ТРИ ПОРОДИЧНЕ ГЕНЕРАЦИЈЕ: КВАЛИТАТИВНО ИСТРАЖИВАЊЕ ИЗ ПЕРСПЕКТИВЕ ЖИВОТНОГ ТОКА.

Укупан број гласова: **178 ЗА**

4. Докторанду **Драгани Фрфулановић** одобрава се израда докторске дисертације са темом: БОГОРОДИЧИНА ЦРКВА У ДОЊОЈ КАМЕНИЦИ.

Укупан број гласова: **178 ЗА**

5. Докторанду **Теодори Анђелковић** одобрава се израда докторске дисертације са темом: СРПСКО-ТУРСКИ РАТОВИ (1876–1878) У ВИЗУЕЛНОЈ КУЛТУРИ И УМЕТНОСТИ 19. ВЕКА.

Укупан број гласова: **178 ЗА**

6. Докторанду **Деи Цветковић** одобрава се израда докторске дисертације са темом: УПОТРЕБА ТЕКСТИЛА У ФЕМИНИСТИЧКИМ УМЕТНИЧКИМ ПРАКСАМА У САД (1960-1990).

Укупан број гласова: **178 ЗА**

7. Докторанду **Јефимији Ђокић** одобрава се израда докторске дисертације са темом: УМЕТНОСТ ЕСТЕТИЦИЗМА И ЊЕНА РЕЦЕПЦИЈА У ВИКТОРИЈАНСКОЈ ЕНГЛЕСКОЈ.

Укупан број гласова: **178 ЗА**

XIII

Наставно-научно веће је једногласно донело следеће

О Д Л У К Е

1. У комисију за оцену докторске дисертације: ОБРАСЦИ НАСЕЉАВАЊА У ПОЗНОМ ЕНЕОЛИТУ И РАНОМ БРОНЗАНОМ ДОБУ НА ТЕРИТОРИЈИ ЦЕНТРАЛНОГ БАЛКАНА (SETTLEMENT PATTERNS DURING THE LATE ENEOLITHIC AND THE EARLY BRONZE AGE IN THE CENTRAL BALKANS), коју је поднео докторанд **Огњен Младеновић**, изабрани су:

- проф. др Ненад Тасић,

- проф. др Бобан Трипковић и

- др Александар Булатовић, научни саветник Археолошког института у Београду.

Укупан број гласова: **178 ЗА**

2. У комисију за оцену докторске дисертације: МЕТОДОЛОШКИ ХОЛИЗАМ АЛЕКСАНДРА ФОН ХУМБОЛТА: ГЕНЕЗА, ФИЛОЗОФСКИ АСПЕКТИ И РЕЛЕВАНТНОСТ ЗА РАЗВОЈ САВРЕМЕНЕ БИОЛОГИЈЕ, коју је поднео докторанд **Богдана Стаменковић**, изабрани су:

- проф. др Живан Лазовић,

- проф. др Милош Аџић,

- доц. др Ева Камерер,

- доц. др Милош Вулетић и

- др Срђа Јанковић, научни сарадник Универзитетске дечје клинике у Београду.

Укупан број гласова: **178 ЗА**

3. У комисију за оцену докторске дисертације: АНТИЦИПАЦИЈА И НАВИКА: ИЗВОРИ ПРОБАБИЛИСТИЧКОГ РАСУЂИВАЊА, коју је поднео докторанд **Олга Николић**, изабрани су:

- проф. др Миланко Говедарица,

- доц. др Милица Смајевић-Рољић и

- др Уна Поповић, ванредни професор Филозофског факултета у Новом Саду.

Укупан број гласова: **178 ЗА**

XIV

Наставно-научно веће је једногласно донело следеће

О Д Л У К Е

1. У комисију за оцену и одбрану докторске дисертације: БАШТИНА ИЗМЕЂУ МУЗЕЈА И ЦРКВЕ: ТУМАЧЕЊЕ ХРИШЋАНСКОГ НАСЛЕЂА УНУТАР САВРЕМЕНЕ МУЗЕОЛОШКЕ ПРАКСЕ У СРБИЈИ, коју је поднео докторанд **Стеван Мартиновић**, изабрани су:

- проф. др Милан Попадић,

- проф. др Зоран Ракић,

- проф. др Никола Крстовић,

- др Сања Пајић, ванредни професор Филолошко- уметничког факултет у Крагујевцу

- др Јелена Павличић, доцент Факултета уметности Универзитета уметности у Приштини са привременим средиштем у Косовској Митровици.

Укупан број гласова: **178 ЗА**

2. У комисију за оцену и одбрану докторске дисертације: ИЗАЗОВИ РАЗВОЈА «ПАМЕТНИХ» ГРАДОВА У СРБИЈИ, коју је поднео докторанд **Марија Василић**, изабрани су:

- проф. др Мина Петровић,

- проф. др Слободан Цвејић,

- проф. др Вера Бацковић и

- др Велимир Шећеров, редовни професор Географског факултета у Београду.

Укупан број гласова: **178 ЗА**

XV

Наставно-научно веће је једногласно донело следеће

О Д Л У К Е

1. Прихвата се Извештај комисије од 16.01.2023. год. са предлогом да докторанд **Александра Давидовић** усмено брани своју докторску дисертацију под насловом: ИСТИНСКА РЕЛИГИЈА У ХЈУМОВИМ *ДИЈАЛОЗИМА* *О ПРИРОДНОЈ РЕЛИГИЈИ*  (Универзитет је дао сагласност на предлог теме 23.04.2019. Објављен рад: Хјумово схватање односа између скептицизма и филозофије, Theoria 61 (3), (2018), 93–118).

Укупан број гласова: **178 ЗА**

2. Прихвата се Извештај комисије од 18.01.2023. год. са предлогом да докторанд **Милош Жикић** усмено брани своју докторску дисертацију под насловом: ЈУГОСЛОВЕНСКО - БУГАРСКИ ОДНОСИ 1929-1941 (Универзитет је дао сагласност на предлог теме 23.04.2019. Објављен рад: Британска одликовања српској војсци за заслуге у Првом светском рату–три документа, Архив. Часопис Архива Југославије, бр. 1–2, (2018), 158–190).

Укупан број гласова: **178 ЗА**

3. Прихвата се Извештај комисије од 23.01.2023. год. са предлогом да докторанд **Ана Кубурић** усмено брани своју докторску дисертацију под насловом: УЛОГА ИСКУСТВА И ДОЖИВЉАЈА У КРИТИЧКОМ МИШЉЕЊУ (Универзитет је дао сагласност на предлог теме 24.04.2018. Објављен рад: Presentation of results of research on the relationship between religion and reconciliation, Религија и толеранција 29, (2018), 149-164).

Укупан број гласова: **178 ЗА**

4. Прихвата се Извештај комисије од 23.01.2023. год. са предлогом да докторанд **Небојша Дабић** усмено брани своју докторску дисертацију под насловом: ЗИДНО СЛИКАРСТВО ОЛТАРСКОГ ПРОСТОРА СРПСКИХ ЦРКАВА XIII ВЕКА У ЛИТУРГИЈСКО-БОГОСЛОВСКОМ КОНТЕКСТУ (Универзитет је дао сагласност на предлог теме 06.07.2021. Објављен рад: Један прилог проучавању богослужбеног уређења које је у Српској архиепископији спровео Свети Сава , Црквене студије 18 (2021), 193-203).

Укупан број гласова: **178 ЗА**

XVI

Наставно-научно веће је једногласно донело следеће

О Д Л У К Е

1. Именује се Комисија за одбрану докторске дисертације: ИСТИНСКА РЕЛИГИЈА У ХЈУМОВИМ ДИЈАЛОЗИМА О ПРИРОДНОЈ РЕЛИГИЈИ, коју је поднео докторанд **Александра Давидовић**, у саставу:

- доц. др Милош Вулетић,

- доц. др Радмила Јовановић Козловски и

- др Предраг Крстић, виши научни сарадник Института за филозофију и друштвену теорију.

Укупан број гласова: **178 ЗА**

2. Именује се Комисија за одбрану докторске дисертације: ЈУГОСЛОВЕНСКО - БУГАРСКИ ОДНОСИ 1929-1941, коју је поднео докторанд **Милош Жикић**, у саставу:

- проф. др Љубодраг Димић,

- проф. др Мира Радојевић,

- доц. др Срђан Мићић,

- др Бојан Димитријевић, научни саветник Института за савремену историју у Београду и

- др Владан Виријевић, редовни професор Филозофског факултета у Приштини с привременим седиштем у Косовској Митровици.

Укупан број гласова: **178 ЗА**

3. Именује се Комисија за одбрану докторске дисертације: ЗИДНО СЛИКАРСТВО ОЛТАРСКОГ ПРОСТОРА СРПСКИХ ЦРКАВА XIII ВЕКА У ЛИТУРГИЈСКО-БОГОСЛОВСКОМ КОНТЕКСТУ, коју је поднео докторанд **Небојша Дабић**, у саставу:

- проф. др Миодраг Марковић,

- доц. др Драгана Павловић и

- др Србољуб Убипариповић, ванредни професор Православно богословског факултета у Београду.

Укупан број гласова: **178 ЗА**

XVII

Наставно-научно веће је једногласно донело следећу

О Д Л У К У

Одлука о образовању Комисије за праћење и утврђивање квалитета наставе Наставно-научног већа број 772/1-XVII/3 од дана 25.06.2021. године се мења у делу који се односи на чланове, тако да се уместо члана Матије Гвоздена, за члана Комисије за праћење и утврђивање квалитета наставе именује Елена Николић – студенткиња Основних академских студија педагогије на Универзитету у Београду – Филозофском факултету.

Сходно томе мандат именоване траје до 30.09.2024. године.

Укупан број гласова: **178 ЗА**

XVIII

Проф. др Владимир Илић наводи да проф. др Ивана Спасић треба да буде заменица члана Етичке комисије Факултета, а да треба да се подсетимо зашто је проф. др Јово Бакић поднео оставку из Етичке комисије, и то јер се плагијати на Факултету прикривају; да су чланиви/це већа „кукавице“ које треба да „буде срамота“, „са изузетком 22 члана“. Председник Већа упозорава проф. др Илића да не вређа чланове/це Већа, на шта проф. др Илић каже да износи своје мишљење. Председник већа је предлаже проф. др Илићу да достави писмено све што је усмено наведено како би било саставни део Записника, на шта проф. др Илић одговара негативно. Проф. др Марија Бабовић након тога наводи да се насиље не може поистоветити са мишљењем.

Наставно-научно веће је једногласно донело следећe

О Д Л У К E

1. За члана Етичке комисије, уместо проф. др Јасмине Чубрило, именује се проф. др Предраг Драгојевић.

За заменика члана Етичке комисије, уместо проф. др Саше Брајовић, именује се проф. др Владимир Симић.

Мандат проф. др Предрага Драгојевића и проф. др Владимира Симића трају до 03.07.2024. године, у складу са Одлуком бр. 777/1 – IV од дана 03.07.2020. године.

Укупан број гласова: **178 ЗА**

2. За заменицу члана Етичке комисије, уместо проф. др Јове Бакића, именује се проф. др Ивана Спасић.

Мандат проф. др Иване Спасић траје до 03.07.2024. године, у складу са Одлуком бр. 777/1 – IV од дана 03.07.2020. године.

Укупан број гласова: **178 ЗА**

3. За члана представника студената у Етичкој комисији, именује се Никша Коњевић, студент Мастер академских студија филозофије.

Мандат Никше Коњевића траје годину дана.

Укупан број гласова: **178 ЗА**

XIX

У оквиру ове тачке Дневног реда, продеканка за наставу, доц. др Наташа Јовановић Ајзенхамер, се осврће на допис који је Студентски парламент Факултета упутио Већу, а који је саставни део материјала за Веће. С тим у вези навела је да постоје три аспекта са којих треба посматрати допис, и то:

1. контекстуални, у оквиру чега продеканка за наставу говори о предметној ситуацији, односно да је студенту ОАС забрањено полагање испита из предмета у другом семестру 2022/2023 и првом семестру 2023/2024 школске године, на основу обавештења о грубом кршењу дисциплине од стране студента плагирањем и представљањем туђег рада као свог, са намером преваре који је поднела предметна професорка.

2. правноформални, у оквиру чега је наводи да је поступљено у складу са одредбама које прописује Правилник о оцењивању и испитима Факултета. С тим у вези, каже да Правилник прописује да студент има право да изјави жалбу декану, те да студент није поднео жалбу, као и да се студент јавио професорки која је обавестила о повреди и извинио се због понашања, прихватајући одговорност.

3. садржински, у оквиру чега је продеканка објашњава да постоји раскорак између правила које прописује Универзитет у Београду (Правилник о дисциплинској одговорности студената Универзитета у Београду) и правила које прописује Факултет (Правилник о оцењивању и испитима и његове измене и допуне). По Универзитетском Правилнику, напомиње је, процедура је значајно дужа и може да буде лошија по студента, односно обухвата заказивање расправе, евентуално ангажовање браниоца (адвоката), као и да дисциплинске мере могу бити теже него изрекнута. Продеканка наводи и факултетску праксу, односно да су и продекани за наставу пре ње доносили истоврсне одлуке користећи иста правила, и то од дана доношоња правилника, односно његових измена и допуна (2017). Додатно, продеканка цитира и члан 108. Закона о високом образовању: *Студент одговара за повреду обавезе која је у време извршења била утврђена општим актом високошколске установе* (став 1).

За крај, продеканка за наставу истиче да Студентски парламент може да покрене иницијативу за усклађивање наших правила са универзитетским.

Наставно-научно веће је једногласно донело следећу

О Д Л У К У

Образује се Дисциплинска комисија Универзитета у Београду – Филозофског факултета, у саставу:

- проф. др Лидија Б. Радуловић, председница Комисије,

- проф. др Јасна Вуковић, заменица председнице Комисије,

- проф. др Александар Тадић, члан Комисије,

- доц. др Немања Звијер, заменик члана Комисије.

Мандат чланова Дисциплинске комисије из реда наставника траје три године, од 23.02.2023. до 23.02.2026. године.

Укупан број гласова: **178 ЗА**

XX

Наставно-научно веће је једногласно донело следећу

О Д Л У К У

Мења се Одлука Наставно-научног већа број 838/1- XVI од дана 13.05.2022. године о образовању Сталне комисије за вођење поступка спречавања сексуалног узнемиравања и уцењивања за мандатни период до 13.05.2025. године у делу који се односи на чланове, тако да се уместо Иванежа Слободана, за чланицу комисије именује Валентина Лепојевић Коларић; и да се уместо Валентине Лепојевић Коларић, за заменицу чланице комисије именује Зора Јовановић, дипломирана правница, до истека мандата.

Укупан број гласова: **178 ЗА**

XXI

Наставно-научно веће је једногласно донело следећу

О Д Л У К У

1. Одобрава се **др Наташи Симић**, вишем научном сараднику на Одељењу за психологију, да се радно ангажује до 1/3 пуног радног времена, за потребе акредитације наставних програма на *Државном универзитету у Новом Пазару***,** иза извођење наставе у школској 2023/24. години, на предметима: Основи педагошке психологије (обавезан предмет, 2 часа предавања недељно) и Методика наставе психологије (обавезан предмет, 1 час предавања недељно).

Укупно акредитационо оптерећење: 1,5.

Укупан број гласова: **178 ЗА**

XXII

Наставно-научно веће је једногласно донело следеће

О Д Л У К Е

1. Одобрава се **др Владимиру Симићу**, редовном професору Одељења за историју уметности на Универзитету у Београду – Филозофском факултету, да конкурише код Министарства науке, технолошког развоја и иновација за средства за суфинансирање учешћа на *Шеснаестом међународном конгресу Друштва за проучавање 18. века* (*The 16th International Congress for Eighteenth-Century Studies*), који ће се одржати у Риму од 3. до 7. јула 2023. године.

Предлог за учешће са излагањем рада на научном скупу од стране проф. др Владимира Симића, уједно представља први предлог за учешће на скупу сходно Упутству Министарства о учешћу највише 5 истраживача.

Укупан број гласова: **178 ЗА**

2. Одобрава се **Центру за дигиталну историју уметности,** Одељења за историју уметности, за учешће на конкурсу Министарства културе и информисања, за финансирање или суфинансирање проjеката из области заштите и дигитализације културног наслеђа у Републици Србиjи у 2023. години - област Дигитализација културног наслеђа (тема: Развој апликација, платформи и других мултимедијалних решења у области културног наслеђа, које за циљ имају едукацију, представљање, управљање и развој културе, уметности и очувања наслеђа).

Укупан број гласова: **178 ЗА**

3. Одобрава се **др Каји Дамњановић**, доценту на Одељењу за психологију, да конкурише за средства *за учешће у научном скупу у овиру* *Јавног позива*  *Министарства науке, технолошког развоја и иновација у 2023. години* ради учествовања на конференцији **“Subjective Probability Utility and Decision Making - SPUDM2023”** која ће се одржати у августу 2023. године у Бечу.

Предлог за учешће са излагањем рада на научном скупу од стране доц. др Каје Дамњановић, уједно представља трећи предлог за учешће на скупу сходно Упутству Министарства о учешћу највише 5 истраживача.

Укупан број гласова: **178 ЗА**

4. Одобрава се **Сандри Илић**, истраживачу сараднику на Одељењу за психологију, да конкурише за средства *за учешће у научном скупу у овиру* *Јавног позива*  *Министарства науке, технолошког развоја и иновација у 2023. години* ради учествовања на конференцији **“Subjective Probability Utility and Decision Making - SPUDM2023”** која ће се одржати у августу 2023. године у Бечу.

Предлог за учешће са излагањем рада на научном скупу од стране Сандре Илић, уједно представља четврти предлог за учешће на скупу сходно Упутству Министарства о учешћу највише 5 истраживача.

Укупан број гласова: **178 ЗА**

5. Одобрава се **Одељењу за психологију** да се пријави на Јавни позив за учешће у средствима Министарства науке, технолошког развоја и иновација у 2023. године за трошкове организације **летње школе „Inclusive approaches to educational research“** која ће се одржати од 12. до 14. јула 2023. године у Београду. Летња школа се организује у сарадњи Филозофског факултета Универзитета у Београду и Европске асоцијације истраживача у образовању (EERA – European Educational Research Association). Руководилац пројекта је доц. др Оља Јовановић Милановић.

Укупан број гласова: **178 ЗА**

6. Одобрава се **Одељењу за психологију** сагласност за одржавање 29. међународног научног скупа Емпиријска истраживања у психологији, од 31. марта до 2. априла 2023. године (петак, субота и недеља), на Филозофском факултету у Београду, а у организацији Института за психологију и Лабораторије за експерименталну психологију.

Научни скуп Емпиријска истраживања у психологији већ скоро три деценије сваке године окупља велики број наставника и истраживача из земље и иностранства. Фокус скупа је на усменим и постер презентацијама најновијих резултата оригиналних емпиријских истраживања, али се поред тога, у оквиру скупа организују и тематски симпозијуми, округли столови на актуелне научне теме, пленарна предавања угледних домаћих и иностраних научника, као и додела бројних награда.

Укупан број гласова: **178 ЗА**

7. Одобрава се **др Мирослави Трајковски**, редовној професорки, и **др Милошу Вулетићу,** доценту са Одељења за филозофију да конкуришу при Министарству науке, технолошког развоја и иновација за суфинансирање научног скупа „1st Balkan Analytic Forum - Normativity“ у периоду од 19-22.10.2023. године, на Филозофском факултету у Београду.

Укупан број гласова: **178 ЗА**

8. Одобрава се **др Воину Милевском**, ванредном професору, на Одељењу за филозофију да конкурише код Министартсва науке, технолошког развоја и иновација ради суфинансирања часописа Института за филозофију *Belgrade Philosophical Annual*. Проф. др Воин Милевски је главни и одговорни уредник поменутог часописа.

Укупан број гласова: **178 ЗА**

9. Одобрава се **Петру Нуркићу**, истраживачу-сараднику са Института за филозофију, да конкурише код Министартсва науке, технолошког развоја и иновација ради суфинансирања учешћа на летњој школи *Epistemic Game Theory* која се одржава од 03. до 14. јула 2023. године на Универзитету у Мастрихту, Холандија.

Предлог за учешће са излагањем рада на научном скупу од стране Петра Нуркића, уједно представља други предлог за учешће на скупу сходно Упутству Министарства о учешћу највише 5 истраживача.

Укупан број гласова: **178 ЗА**

10. Одобрава се **Центру за америчке студије**, Одељења за историју, да се пријави на конкурс *Serbian-American Cooperation Grants* Program за 2023. годину, коју расписује Амбасада Сједињених Америчких Држава у Србији.

Укупан број гласова: **178 ЗА**

11. Одобрава се **Катедри за општу савремену историју**, Одељења за историју, да конкурише код Министарства науке, технолошког развоја и иновација Републике Србије за средства суфинансирања научног скупа *„Наслеђе Андреја Митровића. Конференција поводом 10 година од смрти проф. Андреја Митровића“*.

Укупан број гласова: **178 ЗА**

12. Одобрава се **Одељењу за педагогију и андрагогију** да организује национални научни скуп Сусрети педагога „У потрази за квалитетним образовањем и васпитањем: изазови и могућа решења“ који ће се одржати 22. маја 2023. године, као и да учествују на конкурсу Министарства науке, технолошког развоја и иновација Републике Србије за суфинансирање организације наведеног скупа.

Укупан број гласова: **178 ЗА**

Седница Већа је завршена у 15,00 часова.

ЗАПИСНИЧАРKA ПРЕДСЕДНИК ВЕЋА

Валентина Лепојевић Коларић проф. др Данијел Синани